ডেইজি শাহ বহুদিন ধরে বলিউডের আইটেম গার্ল ছিলেন। ২০০৩-এর তাঁর ডেবিউ সলমনের হাত ধরেই। ‘তেরে নাম’ সিনেমায় ‘লগন লাগি’ ডান্স সিকোয়েন্স সলমনের সঙ্গী ছিলেন তিনি। কিন্তু বলিউডে তেমন কিছু করে উঠতে পারেননি এই ৩১ বছরের নায়িকা। দক্ষিণ ভারতীয় ছবিতেই আটকে থেকেছেন। 
সেই ডেইজি শাহ-ই সলমনের বিয়ের তীব্র বিরোধিতা করছেন এবং অদ্ভুত সব কারণ দেখাচ্ছেন। ২০১৪ সালে সলমন খানের বিপরীতে অভিনয় করেছিলেন ‘জয় হো’ সিনেমাতে। তখন থেকেই কি সলমনের প্রতি মনে অনুরাগ জন্মেছিল? ২০১৫-তে ‘হেট স্টোরি থ্রি’-তে বোল্ড দৃশ্যে অভিনয় করার জন্য হালকা বকুনিও খেয়েছিলেন সলমনের থেকে। 
সেই ডেইজি-ই এখন বলছেন সলমনের বিয়ে করা উচিত নয়। তবে কি মনে মনে লুলিয়া-কে ঈর্ষা করছেন ডেইজি? ডেইজি-র বক্তব্য, না। লুলিয়া-কে নিয়ে ওঁর কোনও সমস্যা নেই কিন্তু তিনি চান না সলমন বিয়ে করেন। কারণটা অতি হাস্যকর। 
ডেইজি নাকি ‘বিবাহ’ নামক ইনস্টিটিউশনে বিশ্বাস করেন না। তাই তিনি চান না তাঁর কোনও বন্ধুর বিয়ে হোক! আজব যুক্তি সন্দেহ নেই। কিন্তু এই যুক্তিটি কি আইওয়াশ? এর পিছনে কি অন্য কিছু রয়েছে যা ডেইজি স্পষ্ট করে বলতে চান না?